มีผื่นขึ้นที่หน้าาอก เวียนหัวนิดหน่อยคับ
สวัสดีค่ะ -ผื่นผิวหนังอักเสบเฉียบพลัน อาจมีตุ่มน้ำ ผื่นแดง และคัน-ผื่นผิวหนังอักเสบจากการแพ้สารสัมผัส เช่นสบู่ โลชั่น โลหะที่มาสัมผัสตัว-ตุ่มถูกแมลงกัด มักเป็นตุ่มนูน คัน-งูสวัด เป็นตุ่มน้ำ แสบร้อน มักเกิดในคนที่เคยเป็นอีสุกอีใสมาแล้ว แล้วตอนนี้ร่างกายอ่อนแอลง จึงกำเริบขึ้นมาเป็นผื่นงูสวัด มักเป็นแค่ตามแนวที่เส้นประสาทไปเลี้ยง ไม่เป็นบริเวณกว้างหรือเป็นหลายๆที่พร้อมกัน ถ้าไม่ได้มีโรคภูมิคุ้มกันบกพร่องอย่างรุนแรง-มีการติดเชื้อบริเวณชั้นใต้ผิวหนัง มักเป็นผื่นแดง บวม มีไข้อาการเวียนหัวส่วนใหญ่ไม่เกี่ยวข้องกับการมีผื่นโดยตรง แต่ถ้าเป็นผื่นชนิดที่เกิดจากการติดเชื้อไวรัสหรือแบคทีเรียดังกล่าวไป อาจทำให้มีไข้ จึงมีอาการเวียนหัวร่วมด้วยได้การให้ได้การวินิจฉัยแน่นอนต้องอาศัยการตรวจร่างกายและเห็นรอยโรคจริงค่ะ หากผื่นแดงนี้คันมาก ปวดบวมมาก ผื่นลุกลามไปบริเวณอื่น มีขนาดใหญ่ มีน้ำหรือหนองไหลจากตุ่ม ควรไปพบแพทย์ผิวหนังเพื่อตรวจเพิ่มเติมการดูแลตัวเองเบื้องต้น ไม่ไปแกะเกาบริเวณผื่น ใช้น้ำสะอาดล้างบริเวณที่เป็นได้ ไม่ใช้สบู่ถูแรงๆ ยังไม่เอายาอะไรไปทาเพราะยังไม่ทราบการวินิจฉัยค่ะ